ming030890/wiki-yue-high-quality huggingface dataset:
辛氏

辛係唐人姓氏，喺《百家姓》裏頭排第379位。

名人
辛棄疾：南宋詞人
辛曉琪：臺灣歌手
呢篇辛氏係同姓氏有關嘅楔位文章，重未寫完嘅。麻煩你幫手充實佢。
辛棄疾

辛棄疾（1140年5月28號—1207年10月3號），字幼安，號稼軒居士，山東東路濟南府歷城縣（今山東濟南歷城區臨港街道四風閘村）人。佢喺金國領土出世，但係細細個就抗金歸宋，以「生擒叛徒」出名，之後曾經做過江西安撫使、福建安撫使等職務。死後追贈少師職位，謚號忠敏。
辛棄疾除徂係政治人物之外，重係南宋豪放派詞人嘅代表，同蘇軾合稱「蘇辛」，同李清照並稱「濟南二安」，同另一位愛國詩人陸放翁更加不相伯仲。好多人認為，辛棄疾嘅詞風「激昂豪邁，風流豪放」，代表到南宋豪放詞嘅最高成就。但係亦都有人認為，辛棄疾嘅詞豪放係豪放，但係衰在經常堆砌典故，有拋書包嘅傾向。
陳光誠

陳光誠（粵拼：can4 gwong1 sing4，1971年11月12號—）係中國維權運動人士，山東臨沂人，入選過美國《時代》2006年時代百大人物。陳光誠細細個有病搞到雙眼失明，冇經過法律專業培訓，而靠住自學法律，幫助村民、殘疾人士維護權益，因此俾媒體叫做「赤腳律師」。2006年至2008年入獄，之後同老婆、囡囡一齊軟禁屋企，2012年4月下旬獲救出，逃離監視，走入去北京美國駐華大使館。5月2號美國駐華大使駱家輝陪佢離開大使館，去到北京市朝陽醫院。之係出國去到美國。
陳冠希

陳冠希（Edison Chen，1980年10月7號—），原名陳興華，香港藝人，做緊Clot Media Division行政總裁。旗下有活躍緊樂隊農夫，歌曲以嘻哈說唱主打。自從宣告退出香港娛樂圈之後，陳冠希去咗荷里活發展。重有扮模特兒賣佢公司出嘅時裝。
出道以嚟陳冠希都唔係好受歡迎，原因係佢除咗夠靚仔之外就冇咩實力。而佢亞爸本身靠炒樓發達，仲特登自己出錢開唱片公司捧陳冠希，咁嘅背景亦都令到陳冠希遭受批評。而因為港產片同唱片市道不景，陳冠希向來都製造好多是非嚟上鏡，代表作包括：
交友網站自拍示眾事件
踢的士門事件
鹹相漏出事件
陳冠希同女友秦舒培有一個囡囡叫Alaia。
陳冠康

陳冠康，香港親中派人士，前香港大學學生會會長，曾經被指喺2012年中共滲透香港大學學生會風波，幫助中共滲透嘅行動。2018年，佢被傳媒報道入咗政府做政務主任。
陳光榮

陳光榮（英文：Punk Chan Kwong-wing，1967年6月15號—）係香港作曲人、前樂隊Fundamental成員。佢亦係香港歌手周柏豪、馮曦妤、鄭伊健嘅歌曲監製。周柏豪同馮曦妤亦做過陳光榮錄音室嘅工作人員。馮曦妤主要做和音。佢為多套電影做過配樂，主要合作導演係劉偉強。佢憑《風雲之雄霸天下》、《十月圍城》同《武俠》攞過三次香港電影金像獎最佳原創音樂獎。

背景
陳光榮早年喺九龍城出世同成長，分別住過喺嘉林邊道同城南道，讀過天主教伍華小學同天主教伍華書院，同Fundamental其餘成員（除胡玉儀之外）都係同校同學。讀書期間活躍校內歌唱比賽，主要為比賽伴奏。又參與過校際音樂節活動。佢10歲開始學彈結他，自1987年起為唔同歌手作曲。喺1990年代期間，佢大部份作品都係同鄭伊健合作，因為幫鄭伊健創作嘅歌曲走紅，令陳光榮嘅知名度大大提升。最輝煌時期就係喺1997年嘅鄭伊健演唱會做音樂總監，代表作就係古惑仔或其它電影主題曲或插曲，《友情歲月》更成為金曲作品。1990年代後期更跨過電影界，創作電影配樂。喺2000年代期間，佢就轉為同周柏豪合作。而家擁有自己成立嘅Click Music公司，負責音樂創作同統籌。佢入室弟子有周柏豪等人。

其他資料
陳光榮自中二開始用「Comfort」呢個英文名，靈感來自當年買嘅一對「Adidas」運動鞋嘅型號。由於朋友同其他學校嘅學生睇見佢着「Comfort」鞋，於是叫佢做「Comfort佬」，慢慢用咗佢做洋名。而「Punk」呢個英文名亦來自中學年代。陳光榮喺高中時係學校游泳校隊成員；成日練習游泳嘅佢被池水嘅消毒劑等化學物染成為睇似金髮嘅學生。同學知道佢參與樂隊活動，認為佢嘅形象似玩搖滾樂（Punk）嘅人，所以稱呼佢做「Punk」。嗰個名一直用到而家。

個人生活
喺2000年左右，陳光榮曾經同藝人林嘉欣拍拖大約一年，但已經分手。陳光榮喺2011年同圈外女性結婚，而家有一個仔。
陳公哲

陳公哲（1893年—1961年12月），商人、攝影家、作家、考古學者、書法家，亦係精武體育會（中文：精武體育會）創辦人。祖籍廣東中山南朗。1938年起住喺香港，1961年因腦溢血過身。
陳其鋼

陳其鋼（粵拼：can4 kei4 gong3，1951年8月28號—）係旅法唐人作曲家。2007年到2008年做2008年夏季奧林匹克運動會開幕典禮（中文：2008年夏季奧林匹克運動會開幕式）嘅音樂總監，創作咗奧運會主題曲《我和你（中文：我和你 (歌曲)）》。
陳冠希鹹相案

陳冠希鹹相案（英文：Edison Chen pornographic），中國大陸叫艷照門事件，發生喺2008年1月，係單由香港藝人陳冠希部電腦漏出鹹相，之後喺網上廣泛流傳嘅事件。
事件涉及嘅鹹相，相中人都係香港藝人、歌手或者模特兒。事件引起香港警察調查同介入，曾經要求國際刑警協助調查。呢單嘢除咗令涉及嘅藝人名譽受損之外，香港警察嘅執法程序亦引起市民非議，而鹹相涉及嘅藝人都係中港台當紅明星，結果引起中港台三地網民瘋狂追相熱潮，又做咗連續成個禮拜香港報紙頭條。

事發
2008年1月27號星期日8點左右，喺一個網上論壇香港討論區成人貼圖區度，有人登咗一張男女喺床上親密嘅相，而相入面嘅一男一女同香港當紅藝人鍾欣桐同陳冠希極似，相入面個女仔擘開對大脾，露出私處，於是呢張相就喺網上好多熱門論壇、新聞組之間相傳，網民都熱烈討論相中人係咪就係鍾欣桐同陳冠希，由於張相越傳越多人講，鍾欣桐所屬間唱片公司英皇娛樂集團發表公開聲明話張相只係移花接木嘅惡作劇，話張相係假嘢，又話已經報咗警。
喺之後1月28號下晝，又有一張鹹相流傳，相入面係一個女仔同男仔準備口交嘅情形，而呢張相入面嘅男女，仲好清楚睇到同藝人陳冠希同一個息影女藝人陳文媛個樣好似，同日凌晨又再傳出一張香港女藝人張柏芝作狀自慰嘅相。呢批相大膽程度，喺網絡上造成好多討論，亦令好多網民都好好奇而周圍搵呢幾張相，批相就好快咁喺網絡散佈。
喺第二日1月29號下晝，又有一批連橫圖式嘅床上親密嘅相喺網上流傳，呢張相同第一次流出張鍾欣桐同陳冠希親密嘅相好似，而且係連橫圖式，內容係個男仔喺度撫摸女仔陰部同埋口交。

網上瘋傳
由於鹹相涉及嘅藝人都係中港台當紅明星，而放相嘅人唔係一次過出，而係一日一啲咁出，結果引起中港台三地網民瘋狂追相熱潮。之後再陸續有其他好多唔同女藝人嘅鹹相喺網上面流傳，不過之後呢批相涉及嘅藝人都唔算好紅，佢哋都係一啲模特兒或者過氣歌星。
又由於放相人身份神秘，而手法同日本漫畫《死亡筆記》主角行事手法好似，於是網民就用《死亡筆記》主角嘅綽號「奇拿」嚟稱呼神秘放相人。

港警高調介入
鹹相事件發生之後，喺網上造成狂熱，英皇娛樂集團報警之後，香港警察高調介入事件，喺2月4號警察拉咗第一個涉嫌事件嘅人鍾亦天，仲由俗稱一哥，香港警察之中最大嘅警務署長鄧竟成親自交代案情
，後來又拉咗個懷疑係鹹相發放源頭嘅人，又係好高調咁搵警務處助理署長（刑事）黃福全出嚟宣佈鹹相源頭已經搵到。
香港警方喺處理呢單案嘅手法引嚟好多人嘅非議，好多人認為警察只係拉替死鬼交差，2008年2月3號社會民主連線因為咁，於是同埋一啲網民，一齊去咗灣仔警察總部門口請願，抗議警方亂拉人，製造網上白色恐怖。
亦有網民發起大遊行，抗議警察濫權同選擇性執法，結果喺2008年2月10號有大約五百幾人參加「二‧一○」網民大遊行。
有人認為，呢單嘢之所以搞到咁，係因為警方執法受爭議，先由最初只係小事而變到咁大鑊。

報章頭條
好多份香港報紙都罕有咁連續十幾日以呢單嘢做頭條新聞，反而報道新年市況同中國雪災得幾份。
2月3號各份香港報紙頭條：
蘋果日報：警搜獲千張藝人淫照　拘4男2女 元凶隨時落網
東方日報：電腦維修外洩 警拘六男女 急晤陳冠希　藝人慾照多達數百張連結1、連結2
太陽報：送維修洩漏 警拘六男女　藝人電腦 藏數百床照
明報：再拘4男2女 檢數百疑似藝人淫褻照　警：極接近裸照源頭
星島日報：裸照案再拘六男女 警稱已近發布源頭　陳冠希疑中環修電腦泄密 連結1、連結2
成報：猛打淫照案 共捕七男女　其一擁數百不雅相片
新報：再拘六人 檢相數百　警搗慾照源頭
文匯報：日增6萬活雞及千頭生豬 嚴格檢疫　商務部急部署 保港食品供應
大公報：災重焦心如焚　溫總督戰安民
香港商報：內地雪災仍確保供應港食物穩定　港人過好年不忘賑災送暖
南華早報：In frozen city, they dream of a shower
而其中幾份主要報紙都連續成個禮拜用呢單嘢做頭條，好似《蘋果日報》連續21日（1月29號到2月18號）頭版大篇幅報道，隔咗兩日22號又用返呢單頭條。《東方日報》連續19日（1月29號到2月16號），隔咗一日18號又用返呢單頭條。
運動科學

運動科學（sports science）係一門應用科學，用生理學同心理學等領域嘅知識研究人喺做運動嗰陣嘅身心變化。
運動褲

運動褲係做運動着嘅褲，比較鬆身，或者有彈性啲，方便郁動。香港學校上體育堂着嘅運動褲，有時叫PE褲。PE係英文Physical Education嘅減筆，即係體育咁解。
運動褲有長有短。

打底
而家PE褲除咗做運動時着之外，唔少女仔亦都會響着裙時着埋PE褲，用嚟打底。
運動褸

運動褸係種大褸，本身係畀人做運動嗰陣着，但亦可以當係休閒服裝。
運動規劃

運動規劃（motion planning）係一種運算問題，研究點樣教電腦通過一串有效嘅移動嚟將一嚿物體由一個地方移去第個地方嗰度。
運動飲品

運動飲品（Sports drink）係種專畀做完劇烈運動嘅人飲嘅飲品，主要係補充水份、糖份同電解質，有啲會標榜成份同體液似。
運動衫

運動衫係專畀運動嗰陣着嘅衫，講求舒適同安全。
運動鏈

運動鏈（英文：kinematic chain）喺機械工程學上係指若干個由關節連埋一齊嘅剛體（rigid body）。
運動𠵿

運動𠵿（英文：Kinematic pair）係機械術語，指兩個機械構件之間通過直接接觸、互相施加約束而組成嘅連接，可以根據接觸嘅形式再分類。佢最初係由佛蘭茲雷路士引入機械學、之推動唨對簡單機械啲元素運動嘅研究。

描述
Hartenberg同Denavit噉樣定義運動𠵿：
對於剛體之間嘅連接，雷路士發現唨兩種類型並且命名為（元素個）高𠵿同埋低𠵿。對於高𠵿，𠵿元素通過一隻點抑或跟住一條線來接觸，就好似滾珠啤令或者平面凸輪跟佢個從動件一樣；啲衲靠點嘅相對運動係唔同嘅。低𠵿呢就係啲接觸嘅埞係睇得到嘅，就似插銷連接、十字頭、球鉸等等；啲衲靠點同埋佢哋本身喺嘅骨枝嘅相對運動都係相似嘅，而且骨枝啲元素嘅互相交換並唔會似喺高𠵿噉改變佢啲部件嘅相對運動。

運動𠵿嘅自由度
内文：自由度 (工程學)
對於3D空間嚟講，一件剛體可以有6隻自由度（DoF）：左右（）、前後（）、上下（）嘅三種走趲同埋相應嘅三種擺轉。加入第二件剛體而且戥佢有約束之後，佢哋各自嘅自由度就會相應着限制。單就考慮一件剛體着限制喺一條直線方向上（譬如左右），佢就會喪失前後、上下走趲同埋相應嘅擺轉總共4個自由度，剩2個自由度；單就考慮一件剛體着限制喺一幅平面上，佢就會喪失超出呢幅平面嘅上下走趲、以及超出呢幅平面嘅2種方向嘅𩓥頭耷頭擺轉，所以剩3個自由度。但唔同嘅約束佮埋未必就減到咁多自由度、等於兩個約束各自減到嘅加埋嘅，因爲可能兩個約束會重複減有同一個自由度；詳細嘅自由度分析見下低啲運動𠵿介紹。

低𠵿
低𠵿係一種理想嘅連接、之約束到兩件嘢之間啲表面嘅接觸嘅，例如螺釘螺母同埋連接兩條軸嘅萬向節等等。通常來講低𠵿接觸面比較大，機件之間衲靠嘅壓強細，所以同等條件下啲損耗要細過高𠵿。下低列有啲常見嘅低𠵿節：
擰轉𠵿，又或者鉸，要到一件嘢上高一條線戥遞件嘢一條線共線嘅同時（作爲「軸」），仲要件嘢一塊垂直條線嘅面、戥遞件嘢一塊面保持接觸。噉樣共線就限制唨譬如話前後左右移動同埋前後左右打側個四個自由度，剩低打轉跟沿線上下摥；兼之平面又限制唨譬如沿直線上下摥個自由度，最終佢哋嘅相對運動就剩返就地擰轉邇一隻自由度。
摥動𠵿，又或者滑件，要到一件嘢上高一條線戥遞件嘢一條線共線嘅同時（作爲「路軌」），仲要件嘢一塊平行條線嘅面、戥遞件嘢一塊面保持接觸。噉樣共線就限制唨四個自由度，兼之平面又限制唨圍住條直線擰轉個自由度，最終佢哋嘅相對運動就剩返沿直線摥邇一隻自由度。
螺旋𠵿，要到兩件嘢接觸面之間有一條檠同埋一條路相衲，令到擰轉跟摥動之間成一定關係（擰轉角度正比於摥動長度），因此限制到剩低一隻自由度。螺旋𠵿可以睇作擰轉𠵿跟摥動動嘅中間體：條路跟檠愈平行於摥動方向（即硌住擰轉方向），每轉一尐就摥動得愈發多，隻螺旋𠵿就愈接近一隻摥動𠵿；條路跟檠愈垂直於摥動方向（即順住擰轉方向），每擁一尐就擰轉得愈發多，隻螺旋𠵿就愈接近一隻擰轉𠵿。
圓柱𠵿，單純衹要到一件嘢上高一條線戥遞件嘢一條線共線，即一件嘢相對遞件嘢又擰得又摥得，所以佢係擰轉𠵿跟摥動𠵿嘅結合，有兩隻自由度。
球面𠵿，或者球鉸，要到一件嘢上高一點相對遞件嘢定住（一般係球心），所以可以擰轉同埋前後左右打側、之但係個鉸殼戥鉸㞘唔可以前後左右上下走趲，即係有三個自由度。個鉸殼唔畀得360度嘅角度畀個鉸㞘，一係鉸㞘個條椗本身會佔走部分角度，二係鉸殼唔得太淺、一唔係會容易甩骹。
平面𠵿，衹要到一件嘢一塊面戥遞件嘢一塊面貼埋，所以可以上下左右摥動兼之圍住接觸面法線打轉，但唔得打側抑或擘開接觸面，即係有三個自由度。

高𠵿
通常嚟講，高𠵿係一種約束，要求兩件嘢一件有一條曲線或者一塊曲面、遞件有一條曲線或者一塊曲面、而且啊兩件嘢靠啲曲線或者曲面保持接觸嚟衲合嘅，即通過一隻點或者一條線來接觸。譬如凸輪戥佢嘅從動件個接觸就係一隻高𠵿，喊做凸輪連接。類似噉樣，兩隻牙轆啲組成牙輪廓嘅伸開線個接觸都係凸輪連接，就似輪行喺一塊面上高一樣。對於平面高𠵿來講，機件跟住切線方向摥又得、圍住個衲靠點轉又得，所以剩低兩隻自由度。通常來講高𠵿接觸面比較細，機件之間衲靠嘅壓強大，所以同等條件下啲損耗要高過低𠵿。出於啊種來由，凸輪嘅從動件除開針從動件之外亦會採用平從動件抑或轆從動件來減輕損耗。

捲𠵿
捲𠵿係一種包含皮帶、鏈等等之類嘢嘅約束。佢工作起身類似高𠵿，但係啲接觸分散到唔止一隻點（平面上）或者一條線（空間中） 度。例子有帶傳動嘅轤轆等。
返歸啦俄仔

《返歸啦俄仔》（英文：Rus Back Home），原名《俄仔愛回家》，係香港電視娛樂製作嘅遊埠節目，主持係Artem Ansheles、Yoyo（胡希文）、Ceci同阿Mo（賴巧茹），嘉賓有Ansheles媽媽，由2018年6月25號到7月10號逢禮拜一到五22:30-23:00喺ViuTV播，最後三集喺7月11號到7月13號禮拜三到五23:30-00:00播。
《返歸啦俄仔》嘅前奏節目係《遊俄話你知》（英文：Russian Guide Guy），主要喺介紹有關遊俄羅斯嘅資訊，每集節目大約2分鐘，由2018年5月28號至6月8號逢星期一至五23:27-23:30喺ViuTV播出，製作班底同《返歸啦俄仔》相同。節目主要係由Artem Ansheles主持，部份集數嘅內容係摘取自《返歸啦俄仔》，因此亦可以見到幾個女主持。

節目簡介
出生於俄羅斯堪察加半島嘅Artem Ansheles，2016年喺香港投身ViuTV發展，2018年喺世界盃期間返咗祖家，而且帶住三個香港女仔返佢「鄉下」俄羅斯。呢個節目就係介紹佢點樣充當伴遊，帶同另外三個人生路不熟嘅節目主持，介紹返當地三個城市（莫斯科、索契同喀山）嘅特色，期間加插各個主持同埋Artem Ansheles媽媽嘅生活片段，比起一般旅遊節目多咗現實生活上嘅互動。

節目調動
2018年7月3號：由於直播2018年FIFA世界盃16強賽，所以停播一次。
2018年7月6號：由於直播2018年FIFA世界盃8強賽，所以停播一次。
返學啦老豆

《返學啦老豆》（英文：Daddy goes to school）係香港MakerVille製作嘅真人騷節目，由陳柏宇同陳子豐主持，2023年6月19號到6月30號逢禮拜一到五23:00－23:30喺香港電視娛樂ViuTV播出。兩位節目主持會分別各去兩間小學體驗時下小學生嘅校園生活。
迦南婦人嘅信心

迦南婦人嘅信心係《聖經》記載耶穌趕鬼嘅神蹟之一，記載喺《馬太福音》15章21-28節同《馬可福音》7章24-30節。

聖經譯文
「
耶穌離開嗰度，避到泰爾、西頓附近嘅區。有一個迦南女人，喺嗰度出嚟，大叫話：「主呀，大衛嘅子孫，可憐我啦！我個女俾鬼附好辛苦。」耶穌一句聲都唔出。門徒上嚟求佢話：「呢個婦人喺我哋後面大叫，請叫佢走啦。」耶穌話：「我奉差遣只不過係到以色列家迷失嘅羊嗰度去。」嗰個女人上前嚟向耶穌下拜，話：「主呀，幫我啦！」耶穌回答話：「唔好將仔女嘅餅掉畀狗食。」女人話：「主呀，冇錯；但係狗亦食佢喺主人抬上面跌落嚟嘅餅碎。」耶穌話：「婦人，你嘅信心好大！照你所要嘅，成全畀你喇。」喺嗰陣，佢個女就好返。
」

——《馬太福音》15章21-28節
「
耶穌離開嗰度，去泰爾、西頓嘅境區，住喺一家度，唔想人知，但係隱藏唔到。有一個女人，佢個女俾污鬼附住，聽到耶穌嘅事，就跪喺耶穌腳前。呢個女人係希臘人，屬敘利腓尼基族。佢求耶穌將佢個女身上嘅鬼趕走。耶穌對佢話：「先畀仔女食飽，唔好將仔女嘅餅掉畀狗食。」女人回答話：「主呀，冇錯；但係狗亦喺枱底食仔女嘅餅碎。」耶穌對佢話：「因為呢句話，你返去啦；鬼已經離開咗你個女喇。」佢就返去屋企，見到嗰女瞓喺床上，鬼已經離開佢。
」

概覽
耶穌帶住門徒離開加利利，到外邦人嘅推羅境內，係要避開群眾、希律王同法利賽人，以方便專心教導、訓練門徒，畀佢哋明確噉知道耶穌基督係邊個，同真正嘅彌賽亞將會成全嘅事。但係耶穌喺境內嘅消息隱瞞唔到，因住外邦人嘅信心，耶穌亦宣講天國道理同行神蹟。
耶穌趕出附喺腓尼基婦人女兒身上鬼嘅事蹟，有三個特點。第一，耶穌用留畀仔女嘅餅，唔應該畀狗食嘅比喻，講明耶穌事工嘅優先次序。「仔女」代表猶太人；用「狗」代表外邦人指嘅係屋企嘅寵物；「留畀仔女嘅餅」代表因耶穌傳道事工而得嘅恩典。第二，腓尼基婦人嘅答覆，表明佢接受呢個次序，但亦願意得着耶穌偶然嘅恩典。第三，趕出污鬼嗰時候，俾鬼附嘅女兒唔在場。猶太人視外邦人好似狗類噉，但係耶穌視佢哋都係值得寵愛嘅。
返校

《返校》（英文：Detention）係隻臺灣嘅解謎電子遊戲，2017年1月13號由赤燭遊戲推出，背景係中華民國臺灣省戒嚴時期。
迦利布

迦利布（Ghalib，1797年12月27號—1869年2月15號）係19世紀印度詩人，寫過唔少烏都文同波斯文詩作。
閔行開發區站

閔行開發區站係上海地鐵5號綫一個地鐵站，喺閔行區。個站	2003年11月25號啟用。
閔先藝

閔先藝，係大韓民國嘅一個女藝人同埋歌手。
閔玧其

閔玧其（민윤기，1993年3月9號—）係南韓一個男歌手，男子組合防彈少年團成員。
閔庚勳

閔庚勳，係大韓民國嘅一個男藝人同埋歌手。
閔元植

閔元植（韓文：민원식、1886年7月12號—1921年2月17號），號正菴、蘭谷、韓東、養何，係大朝鮮國同朝鮮日治時期政府官員，屬親日派。朝鮮高宗嘅繼妃順憲貴妃嚴氏嘅侄女婿。
佢係朝鮮日治時期嘅朝鮮人參政權，自治權運動領導人物。

生平
佢生於京畿道陽平，閔妃同純明孝皇后嘅父系遠親。生父閔泳駿係高麗侍郎閔迪鈞嘅23世孫、閔妃同純明孝皇后係高慮大僕卿閔仁鈞嘅22世孫、23世孫及朝鮮肅宗繼妃仁顯王后嘅生父閔維重嘅6世孫、7世孫。后日他的入養遠族族叔閔泳億、養父閔泳億爲閔維重嘅7世孫。靑少年期他的滿洲行及貿易商的漢語、滿洲語通譯活動。
他嘅结婚了朝鮮高宗的后宮純獻皇貴妃嘅哥哥嚴俊源女嚴彩德。小年期嘅中國和日本旅行后還國及1905年官職任用。1906年伊藤博文的後見下高速陞進、大韓帝國內務部衞生課長，大韓帝國帝室會計評審委員等歷。但是1908年11月19日被的廢黜的腐敗罪名。
1907年3月他爲派遣於日本東京、朝鮮高宗嘅王名因爲純獻皇貴妃嚴氏嘅皇后冊封餘論日本政府的支援要請。當時日本人爲動物園展示及朝鮮人男女1人、他爲衝擊及花钱买了释放及朝鮮人男女。那一天以后他爲實力養成和敎育啓蒙、富國强兵運動、同衛生改善運動活動。1909年大同日報, 每日新報總經理兼編輯人。
日韓吞併後他爲每年建議同李圭完之朝鮮人的參政權和自治權於朝鮮總督府、但朝鮮總督府嘅答辯爲時機尙早。
1910年10月2日任中樞院副贊議、1911年7月京畿道陽地郡郡守（現陽平郡）、早期的他是辭職同朝鮮總督府內務部的繼續推薦同他是不得不接受。1914年3月任利川郡郡守（現利川市）、1917年9月高陽郡郡守（現高陽市）等歷。1919年11月任中樞院副贊議。1920年2月他是船舶渡航釜山出發及日本東京行、他爲1920年2月-5月訪問說得日本本國的政治人、議員、知識人、朝鮮人爲當然日本國民同朝鮮人的日本政治參政權。
1919年3月-5月朝鮮人的分離獨立運動三一運動、他反對三一萬歲運動。三一運動的他的批判宣言“暴擧”。 同他爲輕擧妄動和示威參與中斷促求.同他爲發表“先覺者的奮勵於望(선각자의 분려를 망함)”。
1921年2月佢搭船由釜山去日本東京。1921年2月17號喺東京車站大飯店俾韓國獨立運動人士梁槿煥用短劍刺殺。
閔恩澤

閔恩澤（1924年2月4號—2016年3月7號），原籍浙江吳興（今湖州），生於四川省成都。係石油化工催化劑專家。1946年於國立中央大學（南京大學）工學院化學工程系（今南京工業大學）畢業。1951年獲美國俄亥俄州立大學博士學位。中國石油化工股份有限公司石油化工科學研究院學術委員會主任、高級工程師。1980年當選為中國科學院學部委員（院士），1993年當選第三世界科學院院士，1994年當選中國工程院院士。2007年9月18號榮獲首屆中國催化成就獎張大煜獎，2007年度國家最高科學技術獎獲得者。感動中國2007年度人物之一。
1960年代主持開發咗製造磷酸硅藻土疊合催化劑嘅混捏—浸漬新流程，通過中型試驗提出咗鉑重整催化劑嘅設計基礎，成功研製航空汽油生產急需嘅小球矽鋁催化劑，成功主持開發微球矽鋁裂化催化劑。1970年代，又指導生產咗新一代催化劑。1980年代起，開展咗非晶態合金、負載型雜多酸等新催化材料同磁穩定床、懸浮催化蒸餾等新反應工程嘅導向性基礎研究，成果已推向工業化，2005年「非晶態合金催化劑同磁穩定床反應工藝嘅創新與集成」獲國家技術發明獎一等獎。近年嚟，進入綠色化學嘅研究領域，策劃指導開發成功化纖單體己內酰胺生產嘅成套綠色技術同生物柴油製造新技術。代表作有《工業催化之路嘅求索》以及《綠色石化技術嘅科學與工程基礎》等。
2016年3月7號上晝5點05分喺北京逝世，終年93歲。
佢夫人係中國科學院院士、石油化學家陸婉珍。陸婉珍喺2015年11月17號凌晨2點因病喺北京逝世。
閔損

閔損，字子騫（讀牽），係東周春秋時魯國人。佢係孔仲尼門生，以孝行同德行聞名，同顏囘齊名。
司馬遷《史記》所載，子騫細仲尼十五歲，但另書有寫細五十年。初入孔門，佢面如菜色，似饑民。
雁田

雁田係中國一地，亦係一村，喺東莞南端。今地三面畀深圳包圍。
㕍田村係大明永樂年間立，係鄧氏鎮田公所開。村民有份打新界六日戰。
雁塔

雁塔區：陝西西安嘅區。
大雁塔：陝西西安嘅方形佛塔。
小雁塔：陝西西安嘅磚木佛塔。
增城雁塔公園：廣東廣州嘅公園。
豸山雁塔：簡稱雁塔，廣東廣州嘅佛塔。
雁門關

雁門關係中國萬里長城嘅其中一個關卡，喺山西忻州代縣北面約莫20公里。
雁山

雁山係中國廣西桂林一區，面積288平方公里，人口7萬。
雁峰區

雁峰區係中國湖南衡陽一個市轄區，總面積94平方公里，人口18.5萬。
雁形目

雁形目（學名：Anseriformes）係雀嘅其中一個目，入面有大約百五個品種，當中最出名係鴨科。
雁塔區

雁塔區係中國陝西西安一個區，總面積152平方公里，人口118萬。
雁山街

雁山街（粵拼：ngaan6 saan1 gaai1）係中國廣西桂林嘅南北走向主幹道，喺雁山區，北邊從良豐路開始，一直向南去到大雁路同107縣道嘅交界。

概要
全長3.1km，闊24米，雙向4車道。
金雪松

金雪松（韓文：김설송，1974年12月30號—）係北韓已故最高領導人金正日同第三任老婆金英淑嘅囡、現任最高領導人金正恩嘅同父異母家姐，有一位同母妹妹金春松。

早年生活
金雪松喺金正日同金英淑結婚之後第二年出世，由阿爺金日成親自起名「雪松」。據一名任職過高層嘅脫北者所講，金雪松身高165公分，高鼻大眼，頭髮長到腰，聰明靚女。
金雪松喺阿爸嘅母校金日成綜合大學畢業，同阿爸一樣主修政治經濟學科。而佢本身嘅藝術同文學修養都好高。
據南韓情報部門調查所知，金雪松試過喺2005年秋天以留學生身份逗留法國。

政治活動
金雪松自大學畢業後，曾被安排到朝鮮勞動黨中央委員會宣傳鼓動部負責文學領域工作，重幫金正日喺上傳到宣傳鼓動部嘅文學作品上面代筆簽名。
自1990年代尾開始，金雪松負責金正日嘅隨行保安同埋日程編排。佢着住有中校肩章嘅軍服，陪金正日出去視察軍隊、巡察地方工廠同企業、出席國務活動等。2002年跟過金正日訪問俄羅斯遠東地區。
由於金雪松長年跟喺阿爸左右，幾得阿爸鍾意。金正日曾經唔止一次對人話個囡「有頭腦、有能力」，有好多地方似佢自己。

同金正恩嘅關係
2011年12月金正日死後，英國《每日電訊報》有評論認為，由於繼承人金正恩嘅經驗重淺，金雪松可能會同姑丈張成澤（朝鮮前國防委員會副委員長）、同父異母阿哥金正男進行權力鬥爭。2013年亦有報導話隨住異母妹妹金與正（金正恩同父母胞妹）受重用，直接負責金正恩參加嘅所有活動，金雪松同老公申福男（音譯）已經被調至其他支援崗位。
但係有另外嘅意見認為金雪松同金正恩嘅關係並唔係好似之前推測咁敵對或者冷淡，相反兩者關係好密切。美國海軍分析中心國際關係局局長高斯喺2014年6月10號接受自由亞洲電台訪問時話，佢認為金雪松可能做徂金正恩嘅核心顧問，喺政權入面控制情報脈絡嘅核心地位。而且金與正係由金雪松負責培訓成為佢嘅職務嘅接班人。另外，韓國在野黨新政治民主聯合國會議員洪翼杓喺2013年引述中國嘅朝鮮消息人士話，金雪松同老公曾主導肅清姑丈張成澤嘅行動。
金雞

金雞（Chrysolophus pictus），正式名紅腹錦雞，係雉科錦雞屬嘅一種雀，原產自中國地區。「金雞」個名有話嚟自佢身上金黃色嘅羽毛，亦有話嚟自「錦雞」嘅變音。
金雞嶺

金雞嶺（粵拼：gam1 gai1 leng5）係中國廣東韶關嘅山，喺樂昌坪石鎮東邊近武江位。西南到東南位靠金雞路同埋坪石火車站；東北靠排崗下路；
座山屬丹霞地貌，海拔338m，相對高度168m，佔地1.6km²，四圍都係懸崖。

名
座山西北邊嘅山頂有座大石似鷄公趷高頭向北望，準備鷄叫而改成噉嘅名。
金集

金集（韓文：김집；1574年六月初六-1656年閏五月十三），字士剛、號愼獨齋·愼獨、諡號文敬。係韓國李氏朝鮮後期嘅文臣、政治人及哲學者、儒學者、性理學思想家、海東十八賢之一人。西人黨嘅非功臣系山林派領導人嘅一人及機湖學派嗰師祖嗰一人、金長生嗰次子及他嗰門人同宋時烈·宋浚吉嘅老師。

其他
他嘅妾個1人德水李氏之他嗰父親兼老師金長生嗰老師栗谷李珥嗰妾女。
金雞2

《金雞2》（英文：Golden Chicken 2），係2003年上畫嘅港產片，由吳君如、張學友、黎明、鄭中基、杜汶澤主演，趙良駿執導。
金雞SSS

《金雞SSS》（英文：Golden Chicken S），係2014年上畫嘅港產片，由吳君如、張家輝、王菀之、陳奕迅主演，鄒凱光執導。
金雲夏

金雲夏（粵拼：gam1 wan4 haa6；韓文：김운하；1975年2月1號—2015年6月19號），原名金昌古（gam1 coeng1 gu5；김창규），大陸嘅北方傳媒一般譯做金雲河（簡化字：金云河），係南韓嘅一位舞台劇演員，仁川人，曾經喺韓劇《瘋狂黑社會》仗入面跑龍套而出名。
喺2015年6月19號，佢喺南韓首爾城北區嘅一間環境比較惡劣嘅出租屋入面死咗，終年40歲，但佢條鹹魚喺5日之後先至俾人發現。佢懷疑係長期疲累兼生活作息冇規律而死。
雅基·郭利斯馬基

雅基·郭利斯馬基（芬蘭文：Aki Kaurismäki，1957年4月4號—）係一位芬蘭電影導演、製片、編劇同演員。
佢憑住淡定鏡頭、明快剪接，颯爽敘事、簡約構圖、黑色幽默，建構咗一套獨門冷峻精闢嘅電影語言，短小而精悍。明明嚴刻寫實，偏偏摻入奇詭夢幻；一片懷舊氛圍，又調出現代格調；謳歌團結互助、人間有情，又一併連消帶打，對冷漠社會與僵化制度嚟個尖刻嘲諷，如同一個又一個左翼民眾嘅童話故事。影評人家明話，郭氏啲戲大都少用傳統嘅「配樂」，音樂多嚟自故事場景，如留聲機、點唱機，或現場音樂；又話佢每每暗暗埋下時代寄語，如《落葉》戲裏嘅收音機有關俄烏戰爭報道，又例如《火柴廠女孩》中，女主角喺屋企睇電視見到電視新聞有關1989年天安門嘅消息，仲有「坦克人」嘅畫面。
雅士培

雅士培（Karl Jaspers，1883年2月23號—1969年2月26號）係20世紀德國哲學家同精神病學家，主要研究存在主義。
雅各書

《雅各書》（希臘文：Ιακώβου）屬於「大公書信」當中最早寫成嘅一卷。呢卷書最為人所知嘅地方，係講明咗信心同行為係同樣重要。

簡介
作者：雅各（耶穌嘅細佬）
日期：45-50年或58-62年
地點：耶路撒冷
收信人：散居各地（即係任何地方）嘅猶太信徒
雅各書收集一啲實際嘅指導，收信人係「散居全世界上帝嘅子民」。作者引用好多生動嘅辭藻同比喻，對基督徒應有嘅態度同行為提出實際嘅勸勉同指導。佢喺基督徒立場討論貧富、試探、善行、偏見、信心、行動、言語、智慧、爭論、驕傲、謙虛、評論人哋、自誇、忍耐、禱告等好多唔同嘅題目。
呢本書強調行為同信心呢兩樣喺基督教信仰上同樣重要。
雅各賓俱樂部

憲法之友協會（法語：Société des amis de la Constitution），1792年後改叫雅各賓派、自由和平等之友協會（法語：Société des Jacobins, amis de la liberté et de l'égalité），俗稱雅各賓俱樂部或者淨係叫雅各賓派，係法國大革命期間最出名同最有影響力嘅政治組織。佢係由多元政治主張團體組合建立，包含1790年代初兩個突出嘅議會派系—激進嘅山嶽派同埋更溫和嘅吉倫特派嘅成員，會員估計有五十萬以上。
佢喺1789年由嚟自布禮斯嘅反保皇黨嘅代表創立，後來發展成一個全國性嘅共和運動。路易十六被推翻之後，1792至1794年領導法國，1794年底解散。
雅子

皇后雅子（日文：雅子／まさこMasako ，1963年12月9號— ）係日本當今皇后，今上天皇德仁嘅老婆，原名小和田雅子（日文：小和田雅子／おわだ まさこ Owada Masako）。佢同老公德仁淨係得一個女，叫愛子內親王。
佢老豆係日本前外交官小和田恆（日文：小和田恆），阿媽係新日本窒素（依家嘅智索（日文：チッソ））前會長江頭豐（日文：江頭豊）大囡小和田優美子。
雅居樂

雅居樂（粵拼：ngaa5 geoi1 lok6，港交所：03383）係中國大陸嘅上市公司，1985年成立，總部喺廣東廣州天河區珠江新城華夏路39號。間嘢主要做房地產開發同酒店、物業為主。而家喺廣州、中山、佛山、河源、惠州、上海、南京、常州、南通、揚州、無錫、鎮江、杭州、寧波、滁州、成都、西安、重慶、鄭州、海南、雲南、瀋陽同天津、香港等城市、地區都有佢嘅相關業務。

史
間嘢喺1985年成立，初期喺中山市三鄉鎮搞傢俬業務為主。直到1992年，因為嗰時開始啟動住房制度改革，公司亦轉型兼踏入房地產業務。後嚟發展得好快，唔單止喺中國大陸卌幾個城市有佢嘅房地產業務，重同時喺酒店同物業行搞管理。2006年，集團為咗考慮人才發展而決定將總部搬走，直到2012年中搬到廣州嘅珠江新城。
2014年，雅居樂喺馬來西亞吉隆坡成立分公司。兩年後，吉隆坡雅居樂滿家樂公寓開始發售。
都城嘉慕威曼

都城嘉慕威曼（Metro-Cammell Weymann，簡稱MCW）係英國一間巴士製造廠。
都城嘉慕威曼係喺1932年由West Midlands嘅都城嘉慕嘅巴士車身生產部同埋Addlestone嘅Weymann Motor Bodies組成。兩間廠一直為英國同埋海外市場出巴士車身，1963年Weymann俾都城嘉慕收購，1966年Weymann間廠就執咗。
1969年都城嘉慕威曼同瑞典嘅Scania合作為英國市場出巴士，由Scania整底架，都城嘉慕威曼出車身，呢個關係一直維持到1978年。1977年，都城嘉慕威曼出埋巴士底盤，此後都城嘉慕威曼巴士嘅底盤同埋車身大多係由自己一手包辦。
1987年，都城嘉慕威曼出埋的士，的士名叫Metrocab。
1989年，都城嘉慕威曼嘅母公司Laird Group放棄都城嘉慕威曼業務，旗下嘅都城騎士巴士設計賣咗畀Optare，都城巴士設計賣咗畀Optare同埋DAF，而Metrocab的士設計就賣咗畀Reliant。
都市全異能大師

《都市全異能大師》係起點中文網作家她酷的像冰嘅一本都市異能小說，講學生陳零得到一隻由上界嚟嘅異能手錶，成為異能之王嘅故事。
都城嘉慕威曼SM系列

都城嘉慕威曼SM系列係英國都城嘉慕威曼喺1970年代尾出嘅一款大型單層巴士。佢採用中置引擎設計，並配原廠車身。
SM系列只係出咗兩架，第一架去咗南非約翰奈斯堡，第二架去咗希臘。
都城嘉慕威曼都城巴士

都城嘉慕威曼都城巴士MCW Metrobus倫敦嘅都城嘉慕威曼都城巴士第一型 香港九龍巴士嘅11米三軸版都城嘉慕威曼都城巴士，屬第二型設計。製造廠都城嘉慕威曼邊道出英格蘭伯明翰取代咗MCW-Scania Metropolitan製造年份1977年—1989年後繼產品DAF DB250主要對手利蘭Atlantean利蘭FleetlineBristol VRT艾莎富豪B55利蘭泰坦（B15）丹尼士統治者利蘭奧林比安丹尼士巨龍/禿鷹富豪CitybusScania BR112DHScania N112Scania N113規格長9.7米、11米（兩軸、三軸）、12米闊2.5米引擎吉拿6LXB/6LXCT/6LXDT勞斯萊斯康明斯L10波箱Voith DIWA 851/854/864GMaxwell
都城嘉慕威曼都城巴士（MCW Metrobus），又譯成都城嘉慕都城型，係英國都城嘉慕威曼出嘅一款後置引擎雙層巴士，1977年推出。

設計
都城巴士嘅設計同當年嘅後置引擎雙層巴士有啲似，引擎都係打橫擺喺車尾，而散熱水箱就擺喺車頭偏右位置。佢可以配吉拿6LXB/6LXCT/6LXDT、康明斯L10或勞斯萊斯引擎，而波箱可以係Voith或Maxwell等公司造。
大部分都城巴士嘅車身係由都城嘉慕威曼自己搞掂，型號係Apollo。其中喺1977至1985年出嘅第一型嘅車身設計同MCW-Scania Metropolitan個車身一樣有高低級下層擋風玻璃，左邊深過右邊。而喺1981年推出嘅第二型就減少咗部件種類數量，而下層擋風玻璃係左右對稱。都城嘉慕威曼曾經諗過設計第三型畀倫敦運輸局，但最終都冇出到。另外有啲都城巴士係用亞歷山大AD/RH/RL或者Northern Counties車身。

英國
都城巴士喺英國本土有多間巴士公司買，蹤跡遍及英國各地。
其中買得最多嘅係倫敦運輸局，喺1978至1985年引入共1442架都城巴士，其中1440架係第一型設計，另外兩架係第二型。呢啲巴士轉過手之後，最終喺2004年全數退役。而喺都城嘉慕威曼總部所在地伯明翰負責巴士運作業務嘅 West Midlands PTE（及後來嘅West Midlands Travel，現時稱為National Express West Midlands）係買得第二多，佢喺1978至1989年間引入1130架都城巴士（另有1架冇用過），最後一架行到2010年至退役。

香港
香港嘅中華巴士喺1978年引入12架單門客車版9.7米都城巴士，專係行往來南區同埋中環嘅豪華巴士線。中巴再喺1978至1979年引入全球僅有嘅40架雙門版11.45米都城巴士。1981年，中巴引入兩架12米三軸都城巴士，係香港首批12米三軸巴士，其中第一架係雙門版，第二架係三門版。其後中巴喺1983至1988年引入82架雙門版12米都城巴士。中巴有3架都城巴士喺1990年代因為喺交通意外撞毀而提早退役，而其餘嘅就喺1998年9月1號中巴專營權完咗之後賣咗畀新世界第一巴士。
九龍巴士亦喺1981年引入3架雙門版12米三軸都城巴士，但之後冇進一步引入12米三軸都城巴士，而喺1983至1985年引入80架9.7米都城巴士，再喺1986至1990年引入253架11米三軸都城巴士。另外九巴喺1987年引入一架有冷氣嘅11米三軸都城巴士，佢用一副引擎行車同埋行引擎室上面嘅Sütrak冷氣機，不過架車好快試驗失敗而要拆冷氣，1989年重新投入服務。九巴喺1989年再引入8架9.7米都城巴士，佢哋係配280匹嘅康明斯引擎同埋有手動減速器嘅波箱，專係行往來荃灣同埋錦田嘅51線，經荃錦公路上大帽山。不過佢哋行咗51線幾年就傷晒，而俾改裝過而又舊啲嘅同款車代替。
九廣鐵路公司攞到輕便鐵路經營權之後成立巴士部（今日嘅港鐵巴士）去提供輕鐵專區交通服務，再加上要自己做返九廣鐵路接駁巴士線，因此九鐵公司喺1987至1989年引入39架新嘅9.7米都城巴士。

停產
1989年，都城嘉慕威曼嘅母公司Laird Group放棄都城嘉慕威曼業務，都城嘉慕威曼都城巴士設計就賣咗畀Optare同埋DAF，都城巴士自此宣告停產。後來兩間公司以都城巴士為藍本，研製出配Optare Spectra車身嘅DAF DB250巴士（帶有都城巴士第三型設計嘅影子）。

參考/睇多啲
龔嘉豪 (2010)。《都城嘉慕 都城巴士》。尚線出版。ISBN 9789881893727。 {{cite book}}: Unknown parameter |month= ignored (help)
維基同享有多媒體嘅嘢：MCW Metrobus
都島區

都島區（日文：都島区／みやこじまく Miyakojima ku */?）係大阪廿四個區嘅其中一個。
都城

都城（みやこのじょう）係日本宮崎縣一市，人口約莫17萬。
都城嘉慕威曼Metroliner

都城嘉慕威曼Metroliner係英國都城嘉慕威曼出嘅一系列客車，有單層同埋雙層版。
Metroliner客車系列喺1982年首次亮相。嗰年都城嘉慕威曼公開展出兩架Metroliner客車，一架係高4.23米嘅雙層版（代號DR130），由三軸版都城嘉慕威曼都城巴士發展而成，一副康明斯L10引擎打橫擺喺車尾；另一架係單層嘅（代號CR126），一副康明斯L10引擎打直擺喺車尾。
1983年，都城嘉慕威曼推出新單層客車Metroliner Hiliner（或者叫Metro Hiliner，代號HR131），全車改為一體化設計，而引擎重係康明斯L10。1986年，都城嘉慕威曼推出Metroliner 400GT雙層客車（代號DR140），佢嘅規格更接近當年歐洲大陸用嘅雙層客車，全車4米高，一副吉拿6LYT引擎打直擺喺車尾。
Metroliner客車主要喺英國嘅長途客車線用，有啲雙層版喺撤出客車線之後改成開篷巴士，並改行觀光線。
Metroliner客車喺1988年之後已經冇再出。Metroliner以橫置引擎雙層版出得最多，但都係得百幾架；兩隻單層版都係出咗幾十架；而Metroliner 400GT雙層客車就只得3架。
維基同享有多媒體嘅嘢：MCW Metroliner
都城嘉慕威曼都城騎士

都城嘉慕威曼都城騎士係英國都城嘉慕威曼出嘅一款中型巴士，1986年推出。
都城騎士係用一體化設計，外形同當時英國流行嘅小巴相似，而擋風玻璃係向車頭斜落去。引擎係擺喺前軸上面，型號係Perkins Phasor或者康明斯B系，而波箱可以係ZF棍波或Allison自動波。都城騎士一開始只係得長7.0米、闊2.2米一隻尺寸，1987年再推出8.4米長版本，佢有2.2米同2.376米兩隻闊度可以揀。
都城騎士喺英國本土有多間巴士公司買，亦有啲賣咗去愛爾蘭。荷蘭嘅巴士生產商BOVA曾經買入多架左軑版都城騎士，然後將佢哋轉售歐洲大陸，包括荷蘭同埋德國。另外都城嘉慕威曼喺1988年運咗4架樣辦車去香港，九龍巴士同埋中華巴士各自接收兩架，九巴嗰兩架同埋中巴第一架有冷氣，而中巴第二架就冇冷氣（後來加返），但四架車都只係行咗幾年就退役。
1989年，都城嘉慕威曼嘅母公司Laird Group放棄都城嘉慕威曼業務，都城嘉慕威曼都城騎士巴士設計就賣咗畀Optare。Optare改良咗都城騎士設計，同年底改以Optare MetroRider呢個名再推出。
維基同享有多媒體嘅嘢：MCW Metrorider
都安

都安瑤族自治縣（壯語：Duhnganh Yauzcuz Swci Yen）係中國廣西河池轄下一個瑤族自治縣。面積4095平方千米，人口70.74萬（2011年），其中壯族人口52.33萬，大概佔咗成個縣總人口嘅73.98%（2011年），瑤族人口14.6萬，大概佔咗成個縣總人口嘅20.7%。郵政編碼530700。縣人民政府喺安陽鎮。

行政區劃
下轄2個鎮、17個鄉：
鎮：安陽鎮、高嶺鎮。
鄉：下坳鄉、板嶺鄉、百旺鄉、拉仁鄉、九渡鄉、拉烈鄉、永安鄉、菁盛鄉、地蘇鄉、三隻羊鄉、保安鄉、隆福鄉、龍灣鄉、大興鄉、加貴鄉、東廟鄉、澄江鄉。

物產
礦產：煤、銻、錳、銅、汞、鐵、鋁、白雲石、五彩石、明礬石、石灰石、石棉、砂金。
土特產品：都安山羊、野生山葡萄酒、旱藕粉絲、都安野蜂蜜。

旅遊景點
瑤嶺河漂流、石頭開花、八仙公園、匹夫關、綠岑仙谷、翠屏疊嶂、龍頸銀濤、洪津古渡、八仙古洞、蓮花洞、響泉夜月、古松洲。
都市傳說

都市傳說（粵拼：dou1 si5 cyun4 syut3；英文：urban legend / urban myth）係民間傳說嘅一種，指一啲俾人當係真實嘅噉傳播嘅故仔，通常係講到好似自己朋友或者屋企人嘅經歷噉。
日本都市傳說：以現今都會區，口語相傳嘅傳說，例如係裂口女、鬼娃娃花子噉。
傳統都市傳說：以西方國家為主嘅都市傳說，例如係瘦長人（Slender Man）、飛蛾人（Moth man）等。
不為人知嘅都市傳說：以黑暗為主嘅都市傳說，例如暗網、末日教派、陰謀論等。
陳思誠

陳思誠（1978年2月22號—），原名陳思成，係中國大陸演員，遼寧瀋陽人。現任妻子係新疆演員佟麗婭，兩人因為《北京愛情故事》而相識相戀，並於2014年結婚。
陳思齊

陳思齊（Chan Sze Tsai, Casper，1982年5月11號—），原名陳凱怡，以前係無綫電視藝員，依家係香港電視網絡經理人合約女藝員。佢喺寶覺小學同寶血女子中學畢業，其後喺香港專業教育學院修讀旅遊文憑，2000年參加香港小姐。參選期間，被傳媒封為備受睇好能入三甲嘅熱門佳麗。喺準決賽獲得完美肌膚大獎並晉身決賽前十二名，但最後大熱倒灶五甲不入。其後簽約無綫電視，正式成為藝員，曾經主持兒童節目、旅遊節目、綜藝資訊節目同演出多部電視劇，除此之外更為多個商場宣傳活動擔任司儀工作，並且於2003年獲委任為TVB兒童節大使及K-100新人類。
佢近期喺劇集《學警雄心》及《我的野蠻奶奶》中有突出嘅表現。2006年拍攝多部電視劇有《學警出更》、《搜神傳》、《迎妻接福》及主持綜藝資訊節目《人傑地靈》等，當中以《迎妻接福》中飾演嘅傻妹角色最令人印象深刻。近期作品有《碧血鹽梟》、《有營煮婦》同埋《公主嫁到》。

演出
呢個表唔完整，歡迎加料。
陳思彤

陳思彤（Viviana Chen，1989年2月26號—），係香港女歌手，屬金牌大風旗下。佢本身係廣州人。
霍氏

霍係唐人姓氏，喺《百家姓》裏頭排第160位。

名人
霍去病：西漢將領
霍元甲：清末武術家
霍英東、霍震霆、霍啟剛祖孫三代：香港生意人
霍柔心：B.Gs成員
霍嘉恩：香港藝人
呢篇霍氏係同姓氏有關嘅楔位文章，重未寫完嘅。麻煩你幫手充實佢。
霍爾蒂·米克洛什

霍爾蒂·米克洛什（匈牙利文：Horthy Miklós，1868年6月18號—1957年2月9號），係匈牙利嘅軍人、獨裁者。喺奧匈帝國時代做海軍總司令，軍階係上將。佢喺1920年3月1號到1944年10月15號做匈牙利政權嘅攝政王。
霍汶希

霍汶希（粵拼：fok3 man4 hei1，Mani Fok；1972年7月17號—）係英皇娛樂藝人管理部總監同埋唱片部總監、北京辦事處營運總裁。
霍爾木茲甘省

霍爾木茲甘省（波斯文：استان هرمزگان‎）係伊朗一省，首府阿巴斯港。
霍治亞

霍治亞（意大利文：Foggia）係意大利蒲利亞霍治亞省首府，人口15萬。
鐖

鐖，泛稱，講細婗、金屬機關仔，同埋器件仔，專門幫手做某啲而造，亦叫器具。例如挽鐖、火鐖、焫鐖之類。
工具同儀器，一樣器具來。

名
鐖，音機又讀雞粵拼：gai1
相對於英文device。
鐘

鐘亦都叫時鐘，係用來計算時間嘅架生。以前唔少鐘都會出聲報吓時，所以就叫做鐘。不過而家好多鐘都唔使報時，齋畀人睇時間。西洋鐘有時有分嘅行針鐘面，14世紀已經有。

古代
原始人單憑風雲色變、太陽光度就可以判斷時間。古埃及發現影子長度會跟著時間改變，所以發明日晷，有陽光就用到。佢哋重發現水流動有固定時間，又發明水鐘。古代中國人亦識得用水計時，名叫銅壺滴漏。
除水流計時法，中國古代民間亦有利用燃香計量法。龍舟報時更香就利用燒香儀器計時，重有鬧鐘作用。龍舟上掛幾條兩面綁著金屬球狀幼線，線下放燃香。每隔一段時間，香就會燒斷一條線，當金屬球跌落盛器，就會發出報時響鬧。燒香時計最早宋代就有記載。用更香來計算時間精度差，但係簡易，極之普及民間。據文獻記載有種香更可燒成晚，甚至一個月。

近代
公元1657年，惠更斯發現鐘擺頻率可以計時用，就發明第一個擺鐘。1670年英國人William Clement發明錨形擒縱器。
公元1797年，美國人伊萊·泰利（英文：Eli Terry）獲得一個專利權同鐘有關，佢被後人視為美國鐘錶業始祖。
公元1840年，英國鐘錶匠亞歷山大·貝恩發明電鐘。
公元1946年，美國物理學家伊西多·拉比博士搞清楚原子鐘原理。兩年後，創造世界第一座原子鐘，至今都係第一先進鐘。佢運轉係借助銫、氫原子天然振動而完成，可以準確運轉300年。
18到19世紀，鐘錶製造業逐步實行工業化生產。
20世紀，開始進入石英化時期。
21世紀，根據原子鐘原理而研製、能夠自動對時嘅電波鐘錶技術逐漸成熟。

文化
嚮華人社會送鐘就好少見，因為喺中文「送終」唔好意頭。

相關
戴晌手腕上面嘅鐘要叫做「手錶」或者「錶」。
可以校來指定時間，提示人夠鐘嘅鐘，叫鬧鐘。
鐘形罩

呢個鐘形罩罩住咗支蠟燭。
鐘形罩（英文：bell jar）係物理學上有陣時喺實驗嗰陣會用到嘅架生，攞嚟罩住啲嘢，然後做實驗嘅人可以（例如）用泵等嘅方法抽走個罩入面啲空氣，就可以研究啲嘢喺真空之下嘅行為。
例如攞個鐘形罩罩住嚿發出緊聲嘅物體（好似係鬧鐘），再抽走個罩入面啲空氣，就會發覺唔再聽到嚿物體發出嘅聲－表示咗聲係要透過空氣等嘅介質先可以傳播到嘅。
鐖丁

鐖丁（粵拼：gai1 deng1）係機械、電器嘅最小鬭成部份、之經由封裝實施某種單一功能者。一般講來肯特指電路板上高焫住嘅電阻、電容、電感甚至於邏織門芯片之類，之亦嗌電丁。鐖丁一般肯要滿足掉換性要求、啲跟尾鬭品先至好批量生產同埋檢修。
鐘升路

鐘升路（粵拼：zung1 sing1 lou6）係中國廣東廣州包括咗東西走向同南北走向嘅道路，喺白雲區鐘落潭。西邊去到冇名道路；南邊去到廣從六路；北邊去到大塘路；東邊去到福龍路。

概要
馬路分開咗東、中、橫三條，而且三條唔完全相連。
鐘升東路：全長700m，闊8～14米，雙向2車道；馬路南闊北窄。
鐘升中路：全長560m，闊10米，雙向2車道。
鐘升橫路：全長840m，闊11米，雙向2車道。

鐘升路嘅三條道路，起點到終點
鐘升東路：從廣從六路開始，一直去到大塘路。
鐘升中路：從冇名道路開始，一直去到鐘升東路嘅河西二街口。
鐘升橫路：從廟前街開始，一直去到福龍路。
香港2010年度授勳同嘉獎名單

香港2010年度授勳同嘉獎名單，2010年7月1號喺憲報刊登，共有306人授勳同嘉獎，係香港主權移交以嚟第13份授勳名單。勳銜頒授典禮11月20號喺禮賓府舉行。
香港2014年度授勳同嘉獎名單

2014年度授勳同嘉獎名單，2014年7月1號喺憲報刊登，共有283人獲頒授勳銜同作出嘉獎，係香港主權移交以嚟第17份授勳名單。勳銜頒授典禮10月18號喺禮賓府舉行。
香港2010年元旦遊行

2010年元旦遊行係次香港泛民主派號召嘅遊行，由中環遮打道行到去西環中聯辦，目的係爭取香港政治制度發展，尤其係2012年落實雙普選，大會估計有1萬人參加，結果大會統計係超過3萬人，政府就話「幾千」人。
遊行終點畀香港警察封咗，示威者畀鐵馬隔喺中聯辦對面馬路；警察同示威者隔住鐵馬推撞；結果三個人受傷。後來社會民主連線同警方協議，畀遊行者擡個寫住「中共法西斯入土為安」嘅棺材去中聯辦門口，由警方接收，之後社民連勸示威者散水。
之後嗰日，何俊仁嚮電台話今次元旦遊行中發生嘅衝突，同香港民主黨無關。而社會民主連線黃毓民就話係小兒科。
1月7號，陳巧文話警方重案組有人搵過佢老豆，問陳巧文喺邊，因為佢涉嫌同元旦女警受傷有關。陳巧文話係當局玩白色恐怖迫害佢。
香港2012年度授勳同嘉獎名單

香港2012年度授勳同嘉獎名單2012年6月30號喺憲報刊登，共有295人獲頒授勳銜同作出嘉獎，係香港主權移交以嚟第15份授勳名單。勳銜頒授典禮於12月8號喺禮賓府舉行。
香港2012年政改方案

《香港2012年政改方案》，係一份由香港政府提議嘅政制改革草案，喺2010年6月得到香港立法會通過。

史
全國人民代表大會常務委員會喺2007年12月29號嘅第十屆全國人大常委會第31次會議入面，通過咗《全國人民代表大會常務委員會關於香港特別行政區2012年行政長官同埋立法會產生辦法同埋有關普選問題嘅決定》（簡稱《1229決定》），宣布香港唔早過2017年可能普選香港特區行政長官、唔早過2020年可能普選全部立法會議員。
香港特區政府喺2009年11月18號發表《2012年行政長官及立法會產生辦法諮詢文件》，徵詢各界意見。諮詢期至2010年2月19號為止。
2010年6月21號，曾蔭權政府接受民主黨嘅改良方案，喺立法會加入五名超級區議會功能界別議員，由本來喺功能界別冇投票權嘅選民選出。隨後議案2010年6月25號喺立法會表決，結果獲得通過。

後續事件
票債票償運動，喺第4屆香港區議會選舉入面，由人民力量主導嘅狙擊溫和民主派行動，搞到民主黨只係贏得47個區議會議席。
香港2011年僭建事件

香港2011年僭建事件係香港2011年年中發生嘅連串相關事件，起源自新界丁屋僭建，政府打算要佢哋拆，不過新界多個地方政要人士開會，打算要同政府對抗，唔拆僭建物，又話「誓保家園」。事件由香港華文傳媒揭發，原來香港特區政府好多政要人物間屋都有違法僭建，引起公眾議論紛紛。
香港2013年度授勳同嘉獎名單

香港2013年度授勳同嘉獎名單，2013年7月1號喺憲報刊登，共有337人獲頒授勳銜同作出嘉獎，係香港主權移交以嚟第16份授勳名單。勳銜頒授典禮10月26號喺禮賓府舉行。
香港2015年度授勳同嘉獎名單

香港2015年度授勳同嘉獎名單，2015年7月1號喺憲報刊登，共有298人獲頒授勳銜同作出嘉獎，係香港主權移交以嚟第18份授勳名單。勳銜頒授典禮10月31號喺禮賓府舉行。
香港2016年度授勳同嘉獎名單

香港2016年度授勳同嘉獎名單，2016年7月1號喺憲報刊登，共有310人獲頒授勳銜同作出嘉獎，係香港主權移交以嚟第19份授勳名單。
此外，政府亦喺9月15號宣佈再向29名曾於淘大工業村同昌發工廠大廈火燭嗰陣執行滅同救援行動嘅消防處人員頒授勳銜同作出嘉獎，因此呢一年共有339人獲頒授勳銜同作出嘉獎。勳銜頒授典禮10月29號喺禮賓府舉行。
金昇玟

金昇玟，係大韓民國嘅一個男藝人同埋歌手。
金昌浩

金昌浩（김창호，1969年—2018年10月12號）係韓國爬山高手。2018年10月12號，佢帶住一隊人爬緊喜馬拉雅山脈古爾加峰（Mount Gurja），撞到暴風雪，遇難身亡，終年49歲。
金昌金川機場

金昌金川機場（粵音：gam1 coeng1 gam1 cyun1 gei1 coeng4）係喺中國甘肅嘅一個機場，喺2011年嗰陣起好兼且開放畀人用嚟搭飛機。
金旼榮

金旼榮（韓文：김민영，1990年4月2號—），藝名Ellin（엘린），韓國大邱人，係大韓民國女歌手，韓國女子偶像組合Crayon Pop成員。
金明俊

金明俊（1994年3月5號—）係大韓民國嘅一個男演員同埋歌手。
金明淳

金明淳（韓文：김명순，1896年1月20號—1951年6月22號）係朝鮮日治時期嘅女作家同詩人，亦係位女性主義者。
金旼序

金旼序，係大韓民國嘅一個女藝人同埋歌手。
青衣游泳池

青衣游泳池（英文：Tsing Yi Swimming Pool）係香港青衣島一個泳池，近藍巴勒海峽，響青衣城、青衣運動場、青衣海濱公園同埋青敬路之間。個池響1980年代中已經劃好響現址起，不過要去到1996年，由舊時區域市政局起成，交畀區域市政總署管。2000年區域市政局解散之後，就由康樂及文化事務署接管。
青衣泳池佔地成1.76公頃，係葵青區三公眾泳池之一，另外兩個係葵盛游泳池同北葵涌賽馬會游泳池。青衣泳池係區裏面至新至多人嘅泳池，好早就埋家庭更衣室設施。

社區地位
雖然1970年代尾開始，青衣島人口就起勢咁飊，1980年代都規劃好晒，但係一直都無公眾地方畀島民游水。所以，未起青衣泳池之前，呢處嘅人都會去葵盛游泳池同之後嘅荔枝角游泳池。要到1996年青衣先至有自己嘅公眾泳池，個泳池好受島民歡迎。
因為咁受歡迎，葵青區議會議員就提過不如將青衣泳池改成暖水泳池，等島民冬天都有得用。不過，康文署話暖水池要起鍋爐，改裝費好貴，不如叫人去隔籬區嘅荔枝角泳池，深水埗公園游泳池同埋城門谷游泳池。
咁啱泳池起好嗰時，青衣西面東涌新市鎮又開始起勢咁起。雖然東涌同青衣都幾遠下，但係青衣泳池已經係東涌人最方便去嘅泳池，所以個泳池都要兼顧埋東涌人口。2006年計東涌有成8萬人住，不過政府就根據《香港規劃標準與準則》，話東涌人口比例唔夠數，一直都唔肯起泳池。到《2006至2007年施政報告》，政府先決定起東涌游泳池，2011年完工。起好之前，康文署響2006年夏天搞過「跳出東涌齊暢泳」游泳同樂日，安排埋旅遊巴，送東涌居民來回青衣泳池，以解東涌居民無水游之苦。

設施
主池
習泳池
戲水池
嬉水池
974個座位觀眾看台
電子計分板
家庭更衣室
青衣泳池同好多香港公眾泳池一樣，係預咗位有間餐廳，家下青衣泳池餐廳係新生餐廳，係新生精神康復會打理。泳池餐廳開初曾經公開招標，搵人頂來做，後尾區域市政總署檢討過﹐自動飲品售賣機或者小食亭都夠晒﹐加上附近有好多食肆﹐所以就索性將地方改做多用途活動室，搞訓練班講座、或者畀學校搞水運會嗰陣做指揮中心。最尾，呢處又改餐做餐廳，畀新生精神康復會，精神病康復者學員做餐飲，等佢吔可以重投社會。

附近公共設施
青衣泳池交涌好方便，因為隔籬就係地鐵到機鐵青衣站，兼巴士總站同小巴站，穿過青衣城就到。青衣泳池同其他康樂設施係連成一氣。除咗隔籬青衣海濱公園同青衣運動場兼球場，過馬路重有青衣公園同青衣綜合大樓裏面嘅青衣體育館。
青衣灣

青衣灣（Tsing Yi Bay）係香港一海灣，喺青衣東北岸，1980年代填海起新市鎮，而家係青衣公園嗰頭。
青衣發電廠

青衣發電廠係香港舊時一座發電廠，喺青衣南環。青衣發電廠喺起緊發生過爆炸，造成1死23傷。1969年開始投產，1973年青衣發電廠A廠開始投產，設有六部12兆瓦燃油機組。1977年青衣發電廠B廠亦開始投產，設有四部20兆瓦燃油機組，成間發電廠總容量係1520兆瓦。青衣發電廠喺1998年停產，五枝煙通喺1998年11月15號進行爆破拆卸。